**Persona sol·licitant**

Benvolgut, benvolguda,

Mitjançant aquesta comunicació acusem rebuda[[1]](#footnote-1) de la vostra sol·licitud d’accés a la informació pública que ha entrat a l’Ajuntament en data \_\_\_\_ (núm. de registre\_\_\_\_\_\_\_), per la qual, fent ús del dret que determina l’article 18 de la Llei 19/2014, de 29 de desembre, de transparència, accés a la informació pública i bon govern (LTC), demaneu el següent:

“................”[[2]](#footnote-2)

De conformitat amb el que disposen l’article 27 de l’esmentada LTC i l’article 56 del Decret 8/2021, de 9 de febrer, sobre la transparència i el dret d’accés a la informació pública, us indiquem que el termini per resoldre el procediment incoat arran de la vostra sol·licitud és d’un mes a comptar de l’endemà de la recepció, termini que pot prorrogar-se o suspendre’s pels motius legalment establerts.

Davant del supòsit de silenci administratiu per manca de resolució, les persones interessades poden interposar, en el termini d’un mes a comptar de l’endemà de la data en què finalitzi el termini per resoldre, recurs potestatiu de reposició davant del mateix òrgan competent per resoldre, d’acord amb el que estableixen l’article 38 de la Llei 19/2014, del 29 de desembre; l’article 77 de la Llei 26/2010, del 3 d’agost, de règim jurídic i de procediment de les administracions públiques de Catalunya, i els articles 123 i 124 de la Llei 39/2015, d’1 d’octubre, del procediment administratiu comú de les administracions públiques.

També pot ser objecte de reclamació gratuïta davant la Comissió de Garantia del Dret d’Accés a la Informació Pública en el termini d’un mes, a partir de l’endemà de la data en què finalitzi el termini per resoldre, d’acord amb el que disposa l’article 42 de la Llei 19/2014, del 29 de desembre.

Tanmateix, es pot interposar directament recurs contenciós administratiu davant el Tribunal Superior de Justícia de Catalunya, en el termini de dos mesos a comptar de l’endemà de la data en què finalitzi el termini per resoldre, d’acord amb els articles 10.1.*a* i 46 de la Llei 29/1998, de 13 de juliol, reguladora de la jurisdicció contenciosa administrativa.

Finalment, us informem que l’òrgan responsable de resoldre la vostra sol·licitud d’accés a la informació és ...............[[3]](#footnote-3) i que la persona responsable de tramitar-la és .............................

Cordialment,

1. Conforme l’establert a l’article 56 del Decret 8/2021, s’ha de notificar la recepció de la sol·licitud dins dels deu dies hàbils següents a la data en què la sol·licitud hagi tingut entrada en el registre electrònic de l'administració pública o organisme competent per tramitar-la. [↑](#footnote-ref-1)
2. En aquest espai cal reproduir literalment la informació que demana la SAIP. [↑](#footnote-ref-2)
3. Heu de facilitar una adreça de contacte per a possibles aclariments. [↑](#footnote-ref-3)